# Radó Denise

(Békéscsaba, 1962. júl. 18.– ): színésznő. 1985-ben végzett a SzAk-n. 1985 óta a József Attila, 1991 óta az egri Gárdonyi Géza Színháznak is tagja. F.Sz. Mira (Sarkadi I.: Elveszett paradicsom); Nasztaszja Filippovna (Dosztojevszkij–Tovsztogonov: A félkegyelmű); Judit (Siposhegyi P.: A semmi ágán); Jola (Munkácsi M.: Lisszaboni eső); Helga (Zorin: Varsói melódia); Kisanna (Sultz S.: És a hősök hazatérnek); Heléna (Sh.: Szentivánéji álom).