# Breznay Géza; Geyza

(Sátoraljaújhely, 1840. febr. 4.–Bp., 1911. dec. 26.): komikus, jellemszínész. Kitűnő buffokomikus volt, egyéni humorral, találó vonásokkal jellemezte a figurát és játszotta szerepeit, ötletesen rendezte a darabokat. Az Országos Színészegyesület örökös dísztagja; a nyugdíjszabályok megalkotója volt. F.Sz. Zsiga (Szigligeti E.: A cigány); Kancsukof (Suppé: Fatinica); Mosolygó (Csiky G.: A proletárok); Puck báró (Offenbach: A gerolsteini nagyhercegnő).

M.A. 1858: Hubay Gusztáv; 1861: Láng Boldizsár; 1864: Csaby Imre, Szilágyi Béla; 1866: Hubay Gusztáv; 1869: Györffy Antal; 1870: P. Nagy Mihály; 1871: Follinus János; 1872: Várady Antal, Miklósy György; 1873–78: Krecsányi Ignác; 1879: Csóka Sándor; 1880: Krecsányi Ignác, Mosonyi Károly; 1881–83: Csóka Sándor; 1883: Mosonyi Károly; 1884–86: Jakab Lajos; 1886: Mosonyi Károly; 1887–91: Csóka Sándor; 1891: ifj. Károlyi; 1892: Somogyi Károly; 1893–1901: Csóka Sándor.