# Parisienne

1896-ban a Rákóczi út 63. sz. alatt régi híres Makkhetes vendéglő helyén alakult. 1901-ben Décsi Gyula igazgatta Foliès Moderne néven, 1906-ban Lakner Lajos Nemzetközi Orfeum néven működtette. Műsorán a szokásos bohózatokon kívül magán- és varietészámok szerepeltek. A műsor nem változott, amikor Steinhardt Géza vette át a vezetést, de egyre több lett a bohózat, s ami mégis ide vonzotta a közönséget, az Gyárfás Dezső játéka volt.