# Sándor Lajos

(Bácsföldvár, 1918. jan. 23.–Szeged, 1978. aug. 21.): díszlettervező. Szegeden folytatott képzőművészeti tanulmányokat. 1950-től haláláig a Szegedi Nemzeti Színház díszletfestője, szcenikusa és tervezője volt. Dolgozott más (miskolci, debreceni, kecskeméti, békéscsabai, szolnoki, egri, kaposvári) színházaknak is, 1957-től főleg operák, zenés drámák előadásaihoz. Festőiség, posztromantikus színpadképek kialakítása jellemezte művészetét. F.T. Bellini: Norma; Hindemith: Mathis, a festő; Rolland: Július 14.; Kacsoh P.: János vitéz.