# Kürti József

(Szatmár, 1881. júl. 14.–Bp., 1939. jún. 18.): színész. A SzAk-t 1904-ben végezte el. A Thália Társaságnál kezdte pályáját. 1906–07-ben Pécsett, 1907–08-ban a Népszínház–Vígoperában, 1908–09-ben ismét a Thália Társaságnál, 1909-től a Magyar Színházban játszott. 1913-tól 1925-ig a Nemzeti, 1925–1928 között a Víg, 1929-től ismét a Nemzeti Színház tagja volt haláláig. Lendületes, sodró erejű játéka a nagy tragikus szerepekben érvényesült, de sikerrel alakította a vj.-ok, a társadalmi drámák és a népszínművek jellemszerepeit is. Több filmben játszott. Verseskötete is megjelent. F.Sz. Lucifer (Madách I.: Az ember tragédiája); Oidipusz király (Szophoklész); Attila (Kisbán M.: A nagyúr); Petronius (Teleki L.: Kegyenc); Bánk, Petur, Tiborc (Katona J.: Bánk bán); Hamelin (Géraldy: Ezüstlakodalom); Tóth Mihály (Mikszáth K.–Harsányi Zs.: A Noszty fiú esete Tóth Marival); Balogh Ábel (Móricz Zs.: Úri muri); Kent (Sh.: Lear király); Othello (Sh.); Feledi Gáspár (Tóth E.: A falu rossza); Mokány (Kisfaludy K.: Csalódások); Miller (Schiller: Ármány és szerelem).

KÜRTI JÓZSEF – Pongé juhász (Zilahy L.: Süt a nap)