# Molnár Mihály

(Pestújhely, 1946. máj. 31.– ): táncos, balettmester. Az ÁBI-ben 1965-ben szerzett balettművész diplomát. 1965–1971 között a Pécsi Balett tagja, magántáncos. 1971 óta Németországban él. Rövidebb augsburgi és düsseldorfi szerződés után 1974–1981 között Kölnben táncolt, majd a Horváth Krisztina vezette osnabrücki, freiburgi és 1990-től kasseli táncszínházi társ.-ának tagja, szólista. 1981 óta balettmesteri munkát is végez. 1980-tól Horváth Krisztina összes koreográfiájában a férfi főszerepek karakteres alakítója.