# Holl István

(Bp., 1938. máj. 17.– ): színész. 1959-ben a SzAk elvégzése után a debreceni Csokonai, 1961-ben a Petőfi Színházhoz szerződött, 1964-ben a szolnoki Szigligeti, 1965-től a Pécsi Nemzeti, 1978-ban a győri Kisfaludy, 1979-től a Kecskeméti Katona József, 1981-től a nyíregyházi Móricz Zsigmond Színház tagja volt. 1983-tól egy-egy évet töltött Szolnokon, Nyíregyházán, Pécsett, Kecskeméten és a Jurta Színházban. Ezt követően a Budapesti Kamara, 1991-től pedig a veszprémi Petőfi Színházban játszik. Pályáját zenés-táncos színészként kezdte, később nagyívű jellemszerepeket alakított. Jászai Mari-díjas (1973). F.Sz. György (Illyés Gy.: Testvérek); Peer Gynt (Ibsen); Széchenyi István (Sántha F.: A legnagyobb).