# Zöldi Márton; Grün

(Békéscsaba, 1854. dec. 23.–Bp., 1919. ápr. 26.): színész, író, újságíró. Középiskoláit Szarvason végezte, majd egy ideig a Műegyetemen tanult. 1872-ben kezdte pályáját. 1882 nyarán a Budai Színkörben, télen pedig Kecskeméten lépett fel. Ezután került a Nemzeti Színházhoz mint jegyző, ill. altitkár. Itt is rövid ideig maradt, s egy időre elhagyta a pályát. 1887-ben szerződött tag volt Kecskeméten, 1899 nyarán pedig ismét megpróbálkozott az igazgatással. A Népligetben még ő nyitotta meg a Dalos Színházat, de ősszel végképp visszavonult, s csak az írásnak élt. A korabeli lapokban – és önálló kötetben is – megjelentek elbeszélései, novellái Luczián álnév alatt. F.M. A pópa (1894); Szentgáti Márta (1918). Könyvei: Thália pongyolában (1891); Színész-históriák (1899); Nappali komédiások (1913).