# Varga Géza

(Bp., 1921. jan. 18.– ): színházi és rádiórendező. 1946-ban jogi diplomát szerzett, mellette a 40-es években a SzAk-nak is hallgatója volt. 1949-ig a Vallás- és Közoktatásügyi Minisztérium színházi előadója. 1950-ben Győrbe szerződött, 1951–1959 között az Ifjúsági, ill. a Petőfi Színház, 1958 óta a Magyar Rádió rendezője. Színházi és rádióbeli munkásságát a kísérletezőkedv és a műfaji sokszínűség jellemzi. Jászai Mari-díjas (1967), érdemes művész (1977). F.R. Kisfaludy K.: A kérők; Bródy S.: A tanítónő; Molnár F.: A doktor úr; Illyés-est. Rádiórendezései: Plautus: A hetvenkedő katona; Sh.: Téli rege; Euripidész: Elektra; Németh L.: II. József.