# Miskolczy Lilla; Szakáll Klára

(?, 1819 ?–Debrecen, 1879. márc. 15.): színésznő. 1833-ban lépett színpadra. 1837–38-ban a Pesti Magyar Színház tagja volt. 1843-ban a pozsonyi országgyűlés színházi előadásain lépett fel. 1848-ban vendégművészként szerepelt a Nemzeti Színházban. 1848 után párizsi tanulmányúton járt. Az 1870-es évek végéig terjedő pályája során többek között fellépett Aradon, Debrecenben, Szegeden, Kolozsvárott és Kassán. 1871-ben Latabár Endre társ.-ának tagjaként a Budai Színkörben szerepelt. Kezdetben naivákat alakított, majd Kubay Pál színészigazgató második feleségeként fokozatosan áttért a hősnői, utóbb a heroikus anyaszerepekre. A szerepköri azonosság miatt a kortársi vándortárs.-ok Laborfalvi Rózájaként tartották számon. F.Sz. Ágneska (Katona J.: Luca széke); Lady Macbeth (Sh.: Macbeth); Gertrud (Szigligeti E.: Gritti); Zrínyi Ilona (Szigligeti E.: II. Rákóczi Ferenc fogsága); Mogoriné (Szigligeti E.: A mama).