# Bódis Irén

(Bácsalmás, 1929. szept. 19.– ): színész. A SzAk-t 1953-ban végezte el, ettől kezdve 1985-ig a Pécsi Nemzeti Színház tagja volt. Szinte egész eddigi pályáján idős női szerepeket játszott. F.Sz. Pék Mária (Fejes E.: Rozsdatemető); Etelka (Szigligeti E.: Fenn az ernyő, nincsen kas); Anna (Gorkij: Éjjeli menedékhely); Vénasszony (Spiró Gy.: Csirkefej); Sztyepanida (Gorkij: Kispolgárok); Hanna (Zapolska: Dulszka asszony erkölcse); Zsuzsi (Kodolányi J.: Végrendelet).