# Kassai János

(?, 1916–Bp., 1972. márc. 5.): énekes (bariton). 1945-ben mutatkozott be az Operaházban, majd ebben az évben a Szegedi Nemzeti Színházhoz szerződött. 1949–54-ben az Operaház tagja, karakter- és comprimario-baritonként szerepelt. 1954-től 1972-ig, haláláig különböző zenés színházaknál korrepetitorként dolgozott. F.Sz. Schaunard (Puccini: Bohémélet); Gianni Schicchi (Puccini); Frosch (ifj. J. Strauss: A denevér).