# Bátori János

(Szolnok, 1923. aug. 30.–Buenos Aires, 1993. máj. 19.): színész. Eredeti szakmája nyomdász. Műkedvelő színészként hagyta el Mo.-ot 1956-ban. Ausztria, Anglia után 1958-ban Argentinában telepedett le. 1960–70 között a Buenos Aires-i Magyar Színjátszó Társaság és az Új Magyar Színház tagja volt. Komikus- és jellemszínészként működött. F.Sz. Bubenyik (Mikszáth K.: A Noszty fiú esete Tóth Marival); Pincér (Vaszary J.: Ketten egyedül); Guszti (Bókay J.: Hazudj nekem!); Ferenc (Bus–Fekete L.: János); William Mason, rendőrkapitány (Bradley: Az államügyész); Csulai György, püspök (Berczelly K.: Válaszúton); Vezér (Barabás P.: Könnyű a férfiaknak).