# Leszkay András

(Sámson, 1863. júl. 1.–Bp., 1928. aug. 1.): színész, színházigazgató. Vidéken eltöltött színészévek után 1891-ben átvette a debreceni színház igazgatását, és hogy a csődtől megmentse a színházat, vagyona nagy részét feláldozta, de hiába. 1894-től 1901-ig Aradon és Nagyváradon lett ig. 1901-ben bérbe vette a Magyar Színházat, ahol kezdetben drámai, később operettelőadásokat tartott. 1907-ben Beöthy László vette át az igazgatást, de Leszkay András 1911-ig, nyugalomba vonulásáig, a színház gazdasági vezetője maradt. A világháború alatt az Unió Rt. színházak gazdasági főnöke volt, utána a Király Színház ruhatárát és büféjét bérelte. Később a Fészek Művészklub vendéglőse volt. Minden vagyonát színházakra áldozta.