# Nyíregyházi Móricz Zsigmond Színház

Az önálló színház 1981. okt. 17-én nyílt meg Bozóky István igazgatása alatt. A fiatal társ. jó színvonalú előadások sorát hozta létre, de országos nevet Léner Péter igazgatása – 1984–1990 között – ért el a színház. Eredeti hangvételű, kísérletező bem.-k születtek olyan rendezők vezetésével, mint Léner Péter, Mensáros László, Gaál Erzsébet, ill. a vendég Ivo Krobot. A színház több fiatal művésze is lehetőséget kapott, hogy rendezőként is megmutassa tehetségét. Ezt elősegítendő jött létre 1984-ben a Stúdiószínpad, amely 1986-ban vette fel a Krúdy Színpad nevet. Országos elismerésként 1987-ben az évad társ.-a lett a Nyíregyházi Móricz Zsigmond Színház. Ezt az utat folytatta 1990-től az új igazgató, Csíkos Sándor is. 1993 óta Verebes István a színház vezetője.