# Lángné Járdos Annamária

(?–Kolozsvár, 1806. aug. 24.): színésznő. 1792–1793 között a pest-budai első m. színtárs. tagja. Pályáját 1793-tól Kolozsvárott folytatta, velük szerepelt Debrecenben, Nagyváradon, Marosvásárhelyt is. 1798-tól Láng Ádám János színész (második) felesége lett. Szerepkörét a tragédiák és érzékenyjátékok fiatal, szenvedő hősnői alkották. F.Sz. Ophélia (Sh.–Schröder: Hamlet); Lujza (Schiller: Ármány és szerelem); Alzir (Voltaire); Eulália (Kotzebue: Embergyűlölés és megbánás); Macskási Julianna (Dugonics A.: Az arany perecek); Ignez de Castro (Soden).