# Sándor Ágnes

(Bp., 1934. jan. 15.– ): bábszínésznő, gyermekpszichológus. 1957-ben énektanári diplomát szerzett a Zak-n. 1960-ban elvégezte a Bábstúdiót. 1962-től 1974-ig az Állami Bábszínház tagja volt. 1967-ben végzett az Eötvös Loránd Tudományegyetem pszichológia szakán. 1974-től gyermekpszichológusként dolgozik. F.Sz. Vörös nő (Ligeti Gy.–Szilágyi D.: Aventures); Dani (Pápai R.: Dani Bogárországban); Boszorkány (Grimm–Szilágyi D.: Jancsi és Juliska); Banya (Petőfi S.–Szilágyi D.: János vitéz).