# Tisza Karola; Langer

(Pécs, 1888. máj. 3.–Bp., 1971. ápr. 23.): táncosnő, színésznő. Az Operaház balettiskolájába járt, 1898–1905 között a balettkarban táncolt. Ezután énekelni tanult, és Máder Rezső 1907-ben a Népszínház-Vígoperához szerződtette. 1910-ben Nagyváradon, 1911–1913 között Pozsonyban, 1913-ban Miskolcon, 1914-től 1917-ig a Király Színházban szerepelt. 1916-tól 1924-ig a Népopera, majd a Városi Színház tagja volt. Fellépett a Budapesti Színházban és a Télikertben (1918–1920) is. Primadonna-szerepeket kapott. F.Sz. Wanda (Nedbal: Lengyelvér); Marcsa (Szirmai A.: Mágnás Miska); Bessy (Jacobi V.: Leányvásár).