# Gabnai Katalin

(Orosháza, 1948. szept. 18.– ): drámatanár, színműíró. A SzAk drámatanári osztályának gyakorlati munkáját vezeti, szakkönyveket szerkeszt, színházi kritikákat ír. Több televíziós sorozat – Játsszunk bábszínházat!, Csörgősipka – műsorvezetője, forgatókönyvírója. Könyvei – Állatosdi (1984), Drámajátékok (1987, 1989), Drámajátéktár (1990) – a hazai drámapedagógia alapvető szakkönyvei. Tévé- és rádiójátékai mellett a m. népköltészetből merítő színdarabjai ismertek (A mindenlátó királylány, Táltos János).