# határon túli magyar színházak fesztiválja – Kisvárda

1989 óta minden évben sor kerül Kisvárdán a határon túli magyar színházak fesztiváljára. Románia, Csehszlovákia, Jugoszlávia, Kárpátalja (Ukrajna) m. színházi együttesei mutatkoznak be máj. vége és jún. eleje között. A fesztiválon megjelennek a szomszédos országok m. színművész hallgatói is. Az 1993-as V. fesztiválon a diaszpóra is képviseltette magát: a torontói Kertész Sándor Színház Arthur Miller Pillantás a hídról c. darabját mutatta be. A rendezvénysorozatot színházi szakmai viták egészítik ki. Júl.–aug.-ban kerül sor a Kisvárdai Várszínház előadásaira. Ezekben a produkciókban a külföldi m. színészek is szerepelnek. Az első négy fesztivál ig.-ja Pribula László volt, az ötödik alkalommal mint megbízott ig. Nyakó Béla irányította a műsor lebonyolítását.