# Csigaházy Etel

(Pest, 1854. nov. 4.–Arad, 1936. febr. 23.): színésznő. 1874-ben elvégezte a SzAk-t és Pécsre, majd 1875-ben Győrbe szerződött Follinus Jánoshoz, s továbbra is – más társ.-okkal – ott lépett fel. 1884-ben Kassán találjuk; 1885-től 1891-ig Aradi Gerő társ.-ában Szegeden és Aradon járt. Az utóbbi városban 1903–05-ben és 1908-tól 1915-ig maradt, ott fejezte be pályáját. Szende és drámai szerepeket játszott, érzékenyen, átéléssel. Intelligenciája és sokrétű tehetsége művészi alakításokban nyilvánult meg, a vidék kimagasló színésznője volt. F.Sz. Cheristane (Raimund: Tékozló); Henriette (D`Ennery–Cormon: A két árva); Juvenelné (Wolff: A titok); Augusta (Sudermann: Otthon).

M.A. 1876: Polgár Gyulánál; 1877: Buda; 1891: Székesfehérvár; 1892: Arad; 1893–1900: Győr, Sopron, Debrecen; 1901: Pozsony; 1902: Miskolc; 1905–07: Kassa; 1907: Miskolc.