# Stephanidesz Ili

(?–?): színésznő, énekesnő. A harmincas években a kolozsvári Thália Színházban kezdte pályafutását. Temperamentumos egyénisége predesztinálta a szubrett-primadonna szerepekre. Átmenetileg Kassára szerződött, majd visszatért Kolozsvárra. 1949-ben kivándorolt Izraelbe, ahol eleinte az izraeli rádió m. nyelvű előadásainak bemondónője, majd 1953-tól a Pásztor Béla-féle m. színtársulat tagja. Itt nyílott alkalma, hogy drámai szerepekben is bemutatkozzék. Az ötvenes évek végén visszavonult a színpadtól és az USA-ban telepedett le. F.sz. Puck (Sh.: Szentivánéji álom); Ariel (Sh.: Vihar); Iluska (Kacsoh P.: János vitéz); Ella (Molnár F.: Doktor úr); Margot Wendice (Knott: Előre megfontolt szándékkal); Ilona (Bus Fekete L.: János); Mari (Molnár F.: Liliom).