# Kaszab Anna

(Jászárokszállás, 1898. ápr. 16.–Jászárokszállás, 1975. márc. 5.): színésznő. Rákosi Szidi színiiskolájában, majd a SzAk-n tanult. 1919-ben tett vizsgát. Pályáját Debrecenben kezdte, később az ország több városában – Szegeden, Nagyváradon, Kolozsvárott, Pozsonyban, Kassán, Győrben, Budapesten a Belvárosi Színházban – játszott. 1951-től Szolnokon szerepelt. Drámai hősnőként tartották számon, de mindent játszott, primadonnaszerepeket is, sőt élete alkonyán, 1971-ben a groteszk figura, Adelaida volt Örkény István Macskajáték c. drámájában. F.Sz. Éva (Madách I.: Az ember tragédiája); Melinda (Katona J.: Bánk bán); Nóra (Ibsen); Cs. Bruckner Adelaida (Örkény I.: Macskajáték).