# Halmi Margit, T.

(Bp., 1876. dec. 18.–Bp., 1936. dec. 3.): színésznő. Halmi Ferenc lánya, Tanay Frigyes felesége. A SzAk elvégzése után, 1896-ban lépett a színipályára Debrecenben. 1902-ben Kolozsvár, 1903-ban a Nemzeti Színház szerződtette. Egy év múlva a Vígszínház tagja lett. 1907-ben a Magyar Színház hívta meg, ahol rendezett is. 1914-ben fellépett a Király Színházban is. 1919-ben a Dunaparti Színház, 1920-ban az Új Színház művésze volt. Sokáig értékes pedagógiai munkát végzett Rákosi Szidi színiiskolájában. 1923-ban a Belvárosi, 1924-ben a Magyar, 1925-ben a Renaissance, 1926-tól haláláig a Nemzeti Színház tagja volt. 1927-ben vendégként fellépett a Fővárosi Operettszínházban, 1928-ban az Új Színházban. Jellemszerepeket játszott. F.Sz. Csangné (Klabund: A krétakör); Aase anyó (Ibsen: Peer Gynt); Mária Lujza (Rostand: A sasfiók); Alving Helene (Ibsen: Kísértetek); Nagyanyó (Maeterlinck: A kék madár). F.R. Dálnoki Nagy L.: Az attasé apja.