# Várnay Fábián; Galambos

(?–?, 1884. okt. 4.): színész, igazgató. 1863. márc. 1-jétől szerepelt vidéki társulatoknál. Leginkább társalgási, jellem és komikus szerepekben lépett fel. Egy rövid időre a Budai Népszínháznak is tagja volt. 1869-től vállalt igazgatást. Később ismét színész lett, de már nem sok sikerrel, s végül csak daltársulatokhoz kapott szerződést. Nagy nyomorban halt meg. Felesége Paksi Júlia (?, 1842–Debrecen, 1880. júl. 12.), sikeres színésznő volt. F.Sz. Feodor (Maurice: Samyl...).

M.A. 1863: Szabó–Philippovits István; 1866: Szeged; 1868–69: Budai Népszínház; 1871–72: Szeged; 1880–82: Szatmár; 1884: Kovács?. Igazgatóként: 1869–71: Szatmár; 1871: Nagykároly, Kisvárda, Nyíregyháza; 1873: Borosjenő; 1873–74: Nagybecskerek, Nagykikinda; 1874: Makó, Battonya, Újarad, Békéscsaba, Nagyszalonta, Kisjenő; 1874–75: Borosjenő, Szentanna; 1875: Pankota, Borosjenő, Mezőhegyes, Nagylak, Pécska, Vinga; 1875–76: Versec; 1876: Nagykikinda, Hajdúszoboszló, Hajdúböszörmény, Hajdúdorog; 1877–78: Világos, Kisjenő; 1878: Vinga; 1878–79: Ada; 1879: Kula, Németpalánka, Apatin, Nemesmilitics, Csíksomlyó; 1879–80: Érszentmihály; 1880: Szilágysomlyó, Zilah, Krassó.