# Sipeki Levente

(Nagyiván, 1937. jún. 10.–Bp., 1985. aug. 18.): táncos. Egy tehetségkutató versenyen figyeltek fel rá, így szakmai tanulmányait későn, 1950-ben kezdte meg az ÁBI-ben. 1957-ben szerzett balettművész diplomát, de már 1956-ban az Operaház tagja lett. Egy évet a moszkvai Nagy Színházban töltött ösztöndíjasként. 1958–1981 között az operai balettegy. magántáncosa volt. Számtalan klasszikus és karakterszerepet táncolt el nagy drámai erővel v. éppen fanyar humorral. Liszt Ferenc-díjas (1964). F.Sz. Vaclav (Zaharov: A bahcsiszeráji szökőkút); Albert (Lavrovszkij: Giselle); Kék madár (Petipa: Csipkerózsika); Stréber Józsi (Harangozó Gy.: Furfangos diákok); Ludas Matyi (Harangozó Gy.); Ifjú (Harangozó Gy.: Seherezádé); Mercutio (Lavrovszkij: Rómeó és Júlia); Petruska (Fokin); James (Bournonville: A szilfid); Alain (Ashton: A rosszul őrzött lány); Gád (Seregi L.: Spartacus).– Ir. Maácz L.: S. L. (Táncművészet, 1985/11).

SIPEKI LEVENTE