# Szivós Károly

(Szentes, 1959. júl. 18.– ): bábszínész. 1981-ben végezte el a Bábstúdiót, azóta az Állami Bábszínház, majd 1992-től a Kolibri Színház tagja. A Kereplő Együttes alapítója, ahol önálló műsorokat ad elő. Hősi és karakterszínész. 1992-ben az UNIMA elnökségi tagja lett. F.Sz. Áttentő Redáz (Lázár E.: Berzsián és Dideki); Deramo (Gozzi–Heltai J.: Szarvaskirály); Királyfi (Károlyi A.: Hófehérke és a hét törpe); Ferdinánd (Sh.: A vihar). Előadóestjei: Tafel: Rettenetes áprilisi mese; Leacock: Rosszcsirkeff Mária.