# Baja Benedek

(Temesvár, 1893. márc. 20.–?): grafikus, festő, díszlet- és jelmeztervező. Német- és franciaországi tanulmányutak után szibériai hadifogságba került. Az irkutszki Operaháznak díszletet tervezett, és megismerkedett az orosz és a kínai színpadművészettel is. Indiában is járt, majd hazatérve 1922-ben az UNIO Rt. színházainak díszlet- és jelmeztervezője lett, de tervezett a Vígszínháznak és a Városi Színháznak is. Iparművészeti és népművészeti akciók, kiállítások, rendezvények, egy.-ek, valamint filmek számára is dolgozott. 1925-ben társrend.-je volt az első m. színpadművészeti kiállításnak. Színházi plakátok, könyvillusztrációk készítője is volt. Kubista, szecessziós, népművészeti jellegű képszerűség drámától, akciótól függően váltakozva jellemezte színpadképeit, jelmezeit. F.T. Móricz Zs.: Sári bíró; Madách I.: Az ember tragédiája, Magyar szüret; Zilahy L.: Szibéria; Goethe: Faust; Goncsárov–Beczássy J.: Oblomov.