# Cseh Tamás

(Bp., 1943. jan. 22.– ): színész, előadóművész, zeneszerző. Tanulmányait a bp.-i Tanítóképző Főiskolán, az egri Tanárképző Főiskolán és a Képzőművészeti Főiskolán végezte. 1967-től 1974-ig általános iskolában tanított. 1970-től adja elő a Bereményi Gézával és Csengey Dénessel közösen írt dalokat. 1974-től önálló estekkel a 25. Színházban és a Népszínházban lépett fel. 1982 óta a Katona József Színház tagja. Műsorain kívül zenés epizódszerepekben is feltűnik. 1976-tól 11 nagylemeze jelent meg. 1988-ban az év lemeze díjat kapta. Liszt Ferenc-díjas (1993). F.Sz. Amiens (Sh.: Ahogy tetszik). Önálló estjei: A dal nélkül; Antoine és Désiré; Fehér babák takarodója; Frontátvonulás; Jóslat; Új dalok.