# Kőrösi Mária; Mimi, Judit

(Torna, 1825. dec. 10.–Kolozsvár, 1895. márc. 11.): színésznő. Kőrösy Ferenc színigazgató lánya. Gyerekszínészként kezdte pályáját, 1829–1833 között Komlóssy Ferenc társ.-ában játszott, Sopron, Baja, Székesfehérvár, Pozsony voltak állomáshelyei. Az 1840-es évek végén kétszer is hívták a Nemzeti Színházhoz, de ő apja társ.-ánál maradt. 1871-től haláláig a Kolozsvári Nemzeti Színház tagja volt. Naiva szerepkörben és népszínműénekesként volt népszerű. Kellemes hangja szubrett-szerepekben érvényesült igazán, de drámában is jelentős alakításai voltak. Hosszú pályáját, melynek utolsó két évtizedét Kolozsvárott töltötte, vígjátéki anyaszínészként fejezte be. F.Sz. Margit (Sh.: III. Richárd); Fantine (Némethy Gy.: A gályarab); Camilla (Sardou: Csapodár); Karvasiné (Szigligeti E.: Csikós); Gertrud (Katona J.: Bánk bán); Aglaé (Augier: Giboyer és fia); Du Hamelné (Bellot: A 47-ik cikk). Első férje: Philippovics István, második férje Krasznay Mihály.

M.A. 1843–47: Eperjes, Kassa, Miskolc, Nagyvárad, Kecskemét; 1850–64: Szabó József; 1865: Latabár Endre; 1866: Miskolc, Ungvár; 1867: Budai Népszínház; 1868: Miskolc; 1869: Szombathely; 1870: Szatmár.