# Vass Mari

(Győr, 1938. júl. 16.– ): színésznő. Győrben kezdte pályáját segédszínészként, majd a kecskeméti Katona József Színház szerződtette. 1958-ban a Miskolci Nemzeti Színház tagja lett, már színészi státusban. 1963-tól a Vidám Színpad művésze. Kabarékban, zenés és prózai darabokban játszott. Napjainkban külföldön él. F.Sz. Carlotta (Heltai J.: A néma levente); Mi (Lehár F.: A mosoly országa); Daisy (Ábrahám P.: Bál a Savoyban); Janet (Camoletti: Leszállás Párizsban).