# Bezerédi Zoltán

(Bp., 1955. júl. 18.– ): színész. 1979-ben végzett a SzAk-n, azóta a kaposvári Csiky Gergely Színház tagja. Meghatározóan groteszk alkatával, humorával, kellemes orgánumával, mozgáskultúrájával a m. színházművészet karakterisztikus egyénisége. Rendez is. 1990-ben Jászai Mari-díjjal tüntették ki. F.Sz. Puck (Sh.: Szentivánéji álom); Duperret (Weiss: Marat halála); Bagó (Kacsoh P.: János vitéz); Dobcsinszkij (Gogol: A revizor); Behemót (Bulgakov: Mester és Margarita); Jasa (Csehov: Cseresznyéskert); Diadalszkij (Majakovszkij: Gőzfürdő); Übü papa (Jarry: Übü király); Pisti (Örkény I.: Pisti a vérzivatarban); Caliban (Sh.: A vihar); Napólajos (Orwell–Hall: Állatfarm). F.R. Ábrahám P.: 3:1 a szerelem javára; Bock: Hegedűs a háztetőn; Erdélyi M.: Vedd le a kalapod a honvéd előtt!