# Pódium Írók Kabaréja

(1936–1942): 1936. okt. 24-én a Mérleg u. 2. sz. alatti Gresham palotában nyitotta meg a Pódium Írók Kabaréját Békeffi László és Komjáti Károly. Békeffi társadalmi érzékenysége és politikai éleslátása valóban feltámasztotta a politikai kabarét, sőt az egyre feszültebbé váló viszonyok között bátor hangú fórumot teremtett a fővárosi közönségnek. Színpadán fellépett: Kondor Ibolya, Kiss Manyi, Götz Erzsi, Herczeg Jenő, Mihályi Ernő, Szenes Ernő, Balázs János, Komlós Vilmos, Simon Marcsa, Keresztessy Mária, Keleti László, Boross Géza, Neményi Lili. Több műsorát Kővári Gyula rendezte. Békeffi eltiltása után 1942. máj.-ig még három műsort játszottak.