# Kornis Mihály; Kertész

(Bp., 1949. máj. 10.– ): író, rendező. 1973-ban végzett rendezőként a SzAk-n. Rövid időre a szolnoki Szigligeti Színházhoz szerződött, 1974-től 1978-ig a Magyar Rádió gyermek és ifjúsági osztályán dolgozott. 1980-ban a Vígszínház drámaíró-ösztöndíjasa volt. 1981-től 1983-ig a szolnoki Szigligeti Színház, 1984-ben, majd 1989-től 1991-ig a Vígszínház dramaturgja. Dolgozott a Magyar Filmgyártó Vállalatnál rendezőasszisztensként. József Attila-díjas (1989). Halleluja c. drámája 1981-ben elnyerte a színikritikusok díját a legjobb új m. dráma kategóriájában, de a díjat csak 1988-ban kaphatta meg. Kertész Imre Jegyzőkönyv c. művének színpadra állításáért 1992-ben a színikritikusok különdíját kapta. F.R. Molière: Tartuffe; Svarc: Hókirálynő. Drámái: Halleluja (1981); Kozma (1986); Körmagyar (1989); Büntetések (1989). Drámakötete: Ki vagy te? (1986).