# Halmai Imre; Vizsai

(Pest, 1848–?, 1937 után): színész, színigazgató. 1872–1876 között kardalnok volt a Nemzeti Színházban, közben 1876-ban elvégezte a SzAk-t. Ezután tíz évig Krecsányi Ignácnál játszott. 1888-tól két évtizeden át vezetett társ.-ot: többek között Miskolcra, Szabadkára, Székesfehérvárra többször visszatért. Drámai, bonviván és intrikus szerepkörben egyaránt otthonos volt, és rend.-ként is működött. F.Sz. Jávorka Ádám (Herczeg F.: Ocskay brigadéros); Orpheus (Offenbach: Orpheus a pokolban); Dreissiger (Hauptmann: Takácsok). Szerepelt a Székelyvér (1922) és a Leánybecsület (1923) c. korai m. filmekben. Könyve: Tanulmányok az eredeti és külföldi drámairodalom néhány jelesebb termékéről (1876). Felesége: Székely Emma; Rettegi (Técső, 1857–?, 1937 után) operett- és népszínműénekes. 1874-től Krecsányinál játszott. 1877-től férjével együtt szerepelt. F.Sz. Zsófi (Csepreghy F.: A piros bugyelláris); Fiametta (Suppé: Boccaccio).

M.A. 1877: Miskolc; 1877–79: Szabadka; 1879: Kolozsvár; 1880: Szeged; 1881–85: Debrecen; 1882: Kolozsvár; 1885: Arad; 1886–88: Debrecen. Igazgatóként: 1888: Szatmár; 1889: Zombor; 1890–93: Miskolc; 1893: Kassa; 1894–97: Szabadka; 1897: Szatmár; 1898: Szentes; 1899: Nagykanizsa; 1900–02: Székesfehérvár; 1902: Lőcse; 1903–1905: Igló; 1905: Érsekújvár; 1907: Kunszentmárton.