# Mihályi Győző

(?, 1954. aug. 19.– ): színész. 1976-ban a SzAk elvégzése után a kaposvári Csiky Gergely Színházban kezdte a pályát. Játszott 1979–80-ban a kecskeméti Katona József, 1980–1988 között a Miskolci Nemzeti, 1988–90-ben a Radnóti Miklós Színházban. 1990-től a Nemzeti Színház tagja. Operettek táncoskomikusától prózai darabok, tragédiák főszerepéig mindent játszott. Jászai Mari-díjas (1990). F.Sz. Bóni gróf (Kálmán I.: A csárdáskirálynő); Bicska Maxi (Brecht–Weill: Koldusopera); Rómeó (Sh.: Rómeó és Júlia).