# Odry Lehel; Audry

(Nemesmilitics, 1837. nov. 30.–Arad, 1920. febr. 5.): énekes (bariton), operarendező. Ódry Árpád apja. Bécsben, később Pesten Stoll Péternél tanult énekelni. 1858-ban színész volt kisebb társ.-oknál. 1862-ben Kolozsvárott szerepelt. 1863–64-ben a Nemzeti Színház karénekese, majd magánénekes. 1865-ben Kolozsvárott szólista 1869–72-ben a Nemzeti Színház tagja, 1872-ben feleségével, Radeczky Józsával külföldi tanulmányútra ment. 1873-tól ismét a Nemzeti Színház tagja, Erkel Ferenc neki írta a Brankovics György c. operája címszerepét. 1878–1884 között operákat is rendezett. Vendégként fellépett Bécsben, Pozsonyban és Aradon. Mint balladaénekes is szerepelt. Kiemelkedő színészi és zenei kultúrával rendelkezett, a legnagyobb m. énekesek között tartjuk számon. Erkel Ferenc valamennyi operájának bariton szerepét énekelte. Népszínműveket, vj.-okat írt. F.Sz. Jago (Verdi: Otello); Mephisto (Gounod: Faust); Hans Sachs (Wagner: A nürnbergi mesterdalnokok); Tonio (Leoncavallo: Bajazzók). Librettója: Erkel F.: Brankovics György (Ormay F.-cel, 1874). Drámái: Piros Panna, A fehér páva, A virágasszony leánya (1877). Könyvei: Az életből és a színpadról (1875); Ének- és játékmester (1893).

ODRY LEHEL