# Mártha István

(Bp., 1952. jún. 14.– ): zeneszerző, zenei vezető. Tanulmányait 1972–1978 között Sugár Rezső növendékeként végezte a Zak-n. 1983-tól a Magyar Népköztársaság Művészeti Alapjának tagja. 1976–77-ben a 25. Színház zenei vezetője. 1983–84-ben a Bartók Béla Zeneművészeti Szakközépiskola dzsessztanszakának tanára. 1988-tól a televízió külső szerkesztője, a veszprémi Petőfi Színház, 1990–1991 között a Nemzeti Színház zenei vezetője. Több mint harminc színdarabhoz és filmhez írt kísérőzenét. Kiállítások és kortárs zenei fesztiválok szervezésével is foglalkozik. Műveiből több hanglemezfelvétel készült. 1982-ben és 1987-ben elnyerte Párizsban a Tribune Internationale des Compositeurs díját. 1987-ben Erkel Ferenc-díjjal tüntették ki. A Mandel Quartett tagja, a Kapolcsi Művészeti Napok vezetője. F.M. Szíveink (1983); Babaházi történet (1985); Munkásoperett (musical, 1985).