# Szombathy Vilmos; Szentpéteri

(?–?): színész. 1870 dec.-ében lépett a pályára Debrecenben Follinus János társulatánál. Rövid ideig mint kardalos működött, de hamar felismerték tehetségét, és az elsőosztályú vidéki színházak kedvelt operett buffója, tenor bonvivánja lett. Szívesen szerepelt drámai szerepekben is. Utolsó szerződéséről 1884-ből tudunk. F.Sz. Don Ponponio (Souppé: Donna Juanita); Marci (Benkő: A betyár szeretője); Tricoche (Meilhac–Halévy: Tricoche és Cacolet); Don Basilio (Beaumarchais: Sevillai borbély); Az ezredes (Puks: Titilla hadnagy); James (Soupé: A gascognei nemes); Tiborc (Katona J.: Bánk bán); Menenius Agrippa (Sh.: Coriolanus).

M.A. 1870–71: Follinus János; 1871–72: Szabó; 1872–73: Aradó Gerő; 1873–74: Szabadka; 1874–75: Krecsányi Ignác; 1875–76: Kuthy; 1876–77: Balassa Károly; 1877–79: Gerőffy; 1879–80: Arad; 1880–81: Gerőffy; 1881–82: Bogyó Alajos; 1882–84: Gerőffy; 1884: Saághy Zsigmond.