# Galetta Ferenc

(Temesvár, 1899. márc. 12.–Bp., 1974. okt. 21.): színész, színigazgató. Pályáját 1910-ben Fehér Károly társulatában kezdte. 1911–12-ben Halász Alfrédnál, 1912-től 1914-ig Pécsett, 1914–15-ben Szegeden, 1915–1917 között a buda–temesvári társulatban, 1917–1919 között a Víg, 1917–18-ban a Városi Színházban, 1918-ban a Budai Színkörben lépett fel. 1920–21-ben a Revü, 1921-ben a Scala, 1921–22-ben a Blaha Lujza Színházban játszott. 1922–1924 között a pozsonyi társulat főrend.-je volt. 1924-től 1926-ig a Városi Színházban lépett színpadra. 1925-ben a Király Színház, a Theater an der Wien, 1925–26-ban a Budai Színkör vendége volt. 1926–27-ben a Régi Apollóhoz szerződött. 1927-ben rövid ideig a temesvári színház élén állt, majd Aradra szerződött. Az 1930-as években saját társ.-ot vezetett. 1931–32-ben és 1933–34-ben Pécsett volt színész és rend. 1936–37-ben Erdélyi Mihály társulatában, 1938–39-ben ismét a Városi Színházban szerepelt. 1950–51-ben és 1957-től 1962-ig a Nemzeti Színház tagja volt, ahol kisebb szerepeket kapott. Sikereit operettekben aratta, de prózai jellemszerepeket is alakított. F.Sz. Cigányprímás (Kálmán I.); Clausen tanácsos (Hauptmann: Naplemente előtt); Ottokár (ifj. J. Strauss: A cigánybáró). F.R. Erdélyi M.: Fehérvári huszárok; Fényes Sz.: Manolita; Farkas I.: Túl a nagy Krivánon. Operettje: Görlvásár (1929).