# Ripcó László

(Padé, 1944. jún. 1.– ): színész, bábszínész. Iskoláit Adán végezte, onnan került Szabadkára. A Szabadkai Népszínház színészképző stúdióját már a szabadkai Gyermekszínház ösztöndíjasaként fejezte be 1967-ben, és azonnal oda is szerződött. Azóta is e színház tagja. Több mint kétszáz bemutatón szerepelt. F.Sz. Szakács (Ćopić: Csapj bele, pajtás!); Óz (Baum: Óz, a nagy varázsló); Kis farkas (Vukotić: Három röfi és két ordas); Gazsi boszorkány (Romanovski: Kákonca hercegkisasszony); Bohóc (Naum: Apollodórosz).