# Sebestyén Géza

(Kurd, 1878. febr. 11.–Bp., 1936. ápr. 2.): színész, színházigazgató. A SzAk elvégzése után 1899–1900-ban a pécsi, 1900–1902 között a buda–temesvári, 1902-től 1905-ig a debreceni társ., 1905-től 1909-ig a kolozsvári Nemzeti Színház, 1909-től 1915-ig a Magyar Színház tagja volt. 1908-ban vendégként a Nemzeti Színházban, 1914-ben a Király Színházban is fellépett. 1915-től a buda–temesvári, 1920-tól a buda–miskolci társ. színésze és ig.-ja volt. 1924-től 1931-ig a Városi Színházat vezette. 1924-től 1936-ig a Budai Színkört is irányította. 1931-től 1936-ig az Országos Színészegyesület elnökeként tevékenykedett. Jellemszerepeket játszott. Együttese a vidéki társ.-ok közül kimagaslott. Számos jelentős színész, rendező kezdte nála pályáját. Különösen az operettjátszás titkait lehetett társ.-ában megtanulni. F.Sz. Shylock (Sh.: A velencei kalmár); Harpagon (Molière: A fösvény); Lucifer (Madách I.: Az ember tragédiája); Le Bret (Rostand: Cyrano de Bergerac); Barna Gábor (Földes I.: Hivatalnok urak); Metternich (Rostand: A sasfiók); Csorba Márton (Csepreghy F.: A sárga csikó).