# Szabó Lujza

(Bp., 1904–Bp., 1934. nov. 19.): énekesnő (drámai és koloratúrszoprán). A Zak-n Sík József és Unger Ernő növendéke. 1927-től haláláig az Operaház magánénekesnője volt. Rövid, de sikeres pályafutása alatt mintegy 50 szerepet énekelt. Művészetét csodálatos hang, fölényes technikai tudás jellemezte. Külföldi operaszínpadokon – Berlinben és Amszterdamban – is nagy sikerrel vendégszerepelt. F.Sz. Melinda (Erkel F.: Bánk bán); Gilda (Verdi: Rigoletto); Az Éj királynője (Mozart: A varázsfuvola).