# Dobák Lajos

(Bp., 1928. júl. 25.– ): színész. A SzAk-ról 1949-ben eltávolították, így amatőrként dolgozott 1954-ig, amikor A Magyar Néphadsereg Színháza szerződtette. 1957-től 1961-ig a kecskeméti Katona József, majd a Pécsi Nemzeti Színház tagja, 1965–1982 között a veszprémi Petőfi Színház színésze volt. 1986-ig a Radnóti Színpad, 1988-ig, nyugdíjba vonulásáig a szolnoki Szigligeti Színház művésze volt. 1990-től a szekszárdi Német Bemutatószínpadon lép fel. Klasszikus és modern darabok főszerepeit alakítja. Rendez is. 1973-ban Jászai Mari-díjat kapott. F.Sz. Jágó (Sh.: Othello); Görgey (Illyés Gy.: Fáklyaláng); Petronius (Illyés Gy.: A kegyenc); Ferenc József (Illyés Gy.: Különc); Sánta professzor (Németh L.: Győzelem); Percsihin (Gorkij: Kispolgárok); Malvolio (Sh.: Vízkereszt, vagy amit akartok); Apa (Schönherr: A nőstény ördög).