# Hirtling Mária

(?, 1838–Bp., 1871. szept. 27.): színésznő. Szigeti Imre felesége. 1853. dec.-ben Szombathelyen tűnt fel először. Vidéki évek után 1864. szept. 4-től haláláig a Nemzeti Színház tagja volt. Dekoratív színpadi megjelenését a társalgási szerepekben tudta legjobban kamatoztatni. F.Sz. Julcsa (Szigligeti E.: Lelenc); Helena (Sh.: Szentivánéji álom); Amália (Bayard–Sauvage: Kesztyű és legyező); Camilla (Feuillet: A kísértet).

M.A. 1856: Kecskemét; 1857: Debrecen, Nyíregyháza; 1858: Szabadka; 1859: Győr; 1862–63; Kassa; 1863: Arad; 1864: Balatonfüred.