# Solti Hermin

(Máramarossziget, 1889–Hollywood, 1966. febr. ?): színésznő, dizőz. Atyja Solti Imre orfeumigazgató, akinek színpadán már 8 éves korában fellépett Kolozsvárott. Később Bp.-re költöztek. Solti Hermin már itt végezte középiskoláit. 1908-tól 1928-ig a Royal Orfeumban, 1914–1918 között a Royal Sörkabaréban, 1922–23-ban a Palace Kabaréban, 1924-ben a Papagáj Kabaréban, 1931-től 1938-ig a Komédiában szerepelt kupléival. 1918-ban a bécsi Kaisergartenben is fellépett. 1956 után elhagyta az országot.