# Reflektor Színpad

(1978–1991): társulat és színházépület nélküli vállalkozás, amely a bp.-i Vasas Művelődési Házban tartotta előadásait. Ügyvezető ig.-ja Lázár György volt. Alakulásakor fenntartója a Vasas Szakszervezet, a Fővárosi Tanács, a Szakszervezetek Budapesti Tanácsa és a Szabadtéri Színpadok Igazgatósága. A színház évente 1-2 premiert és átlagban havi 6-8 előadást tartott, a korábbi évek bemutatói is repertoáron maradtak. Alakuláskor a cél széles közönségrétegnek szóló nívós művek bemutatása volt. A lehetőségeket a körülmények behatárolták, ezért főképp kevés szereplős, nem pénz- és technikaigényes, intim térben játszódó kamaraműveket mutattak be. Néhány mo.-i, ill. ősbemutatójuk: Vučetić: Búcsúvacsora; Gelman: Magasfeszültség; Turrini: József és Mária; Méhes Gy.: Bizánci capriccio.