# Turcsányi Olga; Turchányi

(Bp., 1878. szept. 9.–Bp., 1937. okt. 18.): színésznő, énekesnő. 1895-ben a Budai Színkörben kezdte pályáját. 1898-ban Kolozsvárott és Aradon, 1902-ben és 1906-ban a Magyar Színházban, 1907-ben a Népszínházban játszott. 1907–1908-ban a Bonbonnière Kabaré tagja volt. 1909-től férje, Mariházi Miklós társ.-ával vidéken játszott. 1927–28-ban a Fővárosi Operettszínházhoz szerződött. F.Sz. Hanna (Lehár F.: A víg özvegy); Adél (ifj. J. Strauss: A denevér); Erika (Csepreghy F.: A sárga csikó).