# Varga József

(Nagyvárad, 1902. máj. 21.–Marosvásárhely, 1976. márc. 27.): színész. Szülővárosában kezdte pályáját 1923-ban segédszínészként. 1948-ban a Székely Színházhoz szerződött, amelynek tagja maradt élete végéig. Kitűnő jellemszínész volt, bravúrosan oldott meg különböző epizódszerepeket. Változatos módon használta ki az apró termet és a nagy lélek kontrasztját. Jó érzéke volt a groteszk humor iránt. F.Sz. Ákim (L. Tolsztoj: A sötétség hatalma); Lőrinc inas (Németh L.: A két Bolyai); Utcaseprő (Feydeau: Osztrigás Mici); Lajos bácsi (Móricz Zs.: Nem élhetek muzsikaszó nélkül); Józsi bácsi (Móricz Zs.: Kismadár); Nomancourt (Labiche: Az olasz szalmakalap).

VARGA JÓZSEF