# Galambos Erzsi

(Bp., 1934. dec. 5.– ): színésznő. Játszott Lakner Artúr gyermekszínházában, majd tanulmányai befejeztével 1955-ben a Miskolci Nemzeti Színházhoz szerződött. 1958-tól a kecskeméti Katona József Színház tagja, 1962-től a Petőfi, 1964-től a Fővárosi Operett, majd 1983-tól a József Attila Színház tagja. Főként modern zenés darabok főszereplőjeként aratta sikereit, de játszott jelentős prózai szerepeket is. Számos m. filmben, ill. tvj.-ban szerepelt. Újabban mint koreográfus is működik. Jászai Mari-díjas (1968), érdemes (1973) és kiváló művész (1981). F.Sz. Puck (Sh.: Szentivánéji álom); Kocsma Jenny (Brecht–Weill: Koldusopera); Eliza (Lerner–Loewe: My Fair Lady); Dulcinea (Leigh–Wasserman: La Mancha lovagja); Anita (Bernstein: West Side Story); Sally (Kander–Ebb: Kabaré); Roxie Hart (Kander–Ebb: Chicago); Irma (Breffort–Monnot: Irma, te édes); Lola Blau (Kreisler); Margo Channing (Stouse–Comden–Green–Adams: Taps).

GALAMBOS ERZSI – Lola Blau (Kreisler)